Lav et referat af nedenstående tekst:

Tekst:
Regnen lammer ikke længere trafikken på de største veje i Nordjylland, men på flere mindre veje er der store problemer. Flere steder har vandet simpelthen skyllet vejen væk. På Risholmvej nordøst for Brønderslev er der opstået et jordfaldshul på tværs af vejen. Det gør vejen umulig at passere. Cykelstien er skyllet væk på Hjørringvej mellem Hjørring og Sindal, og Nordjyllands Politi oplyser, at der er risiko for at vejbanen også bliver undermineret. Derfor er vejen blevet lukket. Glimsholtvej syd for Sindal er spærret ved Glimsholt Å, hvor vejen er styrtet sammen. På Munkholmvej syd for Poulstrup mellem Hjørring og Brønderslev er den lille å, som normalt løber under vejen, blevet til en brusende flod, der vælter over vejen. Munkholmvej er derfor ufremkommelig i øjeblikket. Nordjyllands Politi oplyser, at følgende veje er spærret i Hjørring Kommune. * Hjørringvej spærret ved Fjeldstedbakke (Vejen er undermineret) * Baggesvognvej spærret ved Baggesvogn (Vejen er undermineret) * Farøvej spærret ved Egholmvej og Rømøvej (Vand på kørebanen) * Glimsholtvej spærret (Bro faldt sammen) * Terkelsvej spærret (Bro faldt sammen) * Skeen Møllevej spæret (Vand på kørebanen) ? * Ejåsvej spærret (Vand på kørebanen) * Kabbeltvedvej spærret ved bro (Broen er ustabil) * Kirkevej spærret ved bro (Broen er ustabil) * Kammervej spærret (Vejen er undermineret) (Hul i asfalten) * Åstrupvej ved nr. 400 spærret (Vand på kørebanen) * Svendstrupvej spærret v/ terpetvej til Ny Rønnebjerg (Vand på kørebanen) * Hornbjergvej Halvt spærret (Mudder og sten på kørebanen) * Saksagervej spærret ved bækken (Vand på kørebanen) * Gønderupvej spærret ved fiskepark (Vand på kørebanen) * Klodskevej spærret (Vand på kørebanen) * Hellehøjvej 6 Hirtshals spærret (Vand på kørebanen) * Vrelevklostervej v/ Terpetvej spærret (Vejene er undermineret) * Kristiansmindevej Baggesvogn spærret (Vejen er undermineret)

Referat:
De massive regnmængder har fået flere veje til at skylle væk.